Lesnica

Lesnica (hungare Erdős (erdOŝ)) estas vilaĝo en Slovakio, en Regiono Prešov, en Distrikto Stará Ľubovňa. Ĝis 1899 la oficiala hungara nomo estis Lesnicz, poste pro la hungariga politiko la vilaĝo ricevis hungarecan nomon.

 Situo 
Lesnica situas en valo, laŭ la pola landlimo, fine de sakovojo. Stará Ľubovňa troviĝas 22 km.

 Historio 
Familio Görgey (gorgei) fondis vilaĝon en la jaro 1297 en formo "Leznice" ĉe la neloĝata kampo nomata Óerdős. Dum la mezepoko vitrofarejo funkciis. En 1910 loĝis en Erdős 436 da homoj, (424 slovakoj, 5 germanoj, 4 kroatoj, 3 hungaroj). Ĝis Traktato de Trianon la vilaĝo apartenis al Hungara reĝlando, al Szepes (reĝa departemento), al distrikto de Spišská Stará Ves, poste al Ĉeĥoslovakio, fine inter 1939-1945 kaj ekde 1993 al Slovakio. En 1938 armeo de Pollando okupis la vilaĝon, sed komence de la 2-a mondmilito la slovakoj reokupis ĝin. En 2001 loĝis en Lesnica 519 homoj, (517 slovakoj, po unu ĉeĥo kaj polo). Ekde 2008 Slovakio kaj Pollando apartenas al interna zono de Schengen, sekve la limo estas trapasebla ie ajn senĝene.

 Vidindaĵo 
 katolika preĝejo omaĝe al Sankta Mikaelo el la 17-a jarcento

Kategorio:Municipoj en distrikto Stará Ľubovňa